Document ID: /roh_data/filtered/fineweb-2-filterrobots_roh.jsonl.gz/4344

Naziunal/Internaziunal - Friburg sulet mezfinalist svizzer – ZSC e SCB perdan
Sco sulet club da hockey svizzer sa qualifitgescha Fribourg Gottéron per il mezfinal da la Champions hockey league. Il team da Larry Huras ha battì en il gieu da return ils Tschecs da Vitkovice cun 3:2.
En il mezfinal frunta la laterna cotschna da la liga naziunala A sin Frölunda da la Svezia. Per ils ZSC Lions e Berna è il quartfinal la staziun finala. Ils Turitgais han pers cunter ils Svedais Växjö cun 2:3 ed ils Bernais han stuì suttacumber a Sparta Prag cun 1:4.